Cunctis sane sapientibus notum esse volo, ego Josfredus, quod pater meus et avunculus meus quædam mancipia ex mancipiis suis dederunt Sancto Petro, scilicet patrem Aymonis et Pontii cum jam dictis filiis; sed sunt modo qui ausu temerario volunt ea Sancto Petro contrariare et monachis Cluniensibus. Quapropter ego jam dictus Josfredus, amore parentum ductus, si quid in eisdem mancipiis habui rectum, pro auctoritate et animabus parentum meorum, concedo Beato Petro; et quicquid actenus habuerunt et deinceps conquirere potuerint, libere hujus loci rectores possideant; et ut hæc noticia vel concessio firma sit, manu propria firmavi. Actum Cluniaco publice.